C4IR-RW/kinya-ag-retrieval huggingface dataset:
Uburyo gufungirana ingurube bikorwamo : Ingurube nshya ifungiranwa mu nzu ngali , nini , irimo umwuka kandi isukuye neza ; hagomba kubamo metero 100 hagati yibyo biraro ; Kuyogeshwa isabune n' uburoso , kuyifuhera cyangwa kuyitera umuti urwanya uruheri , Ku umuti w' inzoka umunsi wa mbere n' uwa kabiri ; Kuyitera penicilline na vitamine ; Nyuma y' iminsi 2 gushyira buri munsi ifumbire nke y' izindi ngurube mu cyarire cy' iyo ngurube nshya ; buhoro , buhoro imennyera mikorobi zaho , igakora igakakora amasirikare bazirwanya . Igihe cyo kuzifungirana ni hagati y' ukwezi 1 n' iminsi 40 . Umukozi uzikorere mbere yo kwinjira mu kiraro cy' iyo nshya abanza gukaraba , guhindura bote no gukandagira mu muti wica mikorobi ; Korora umubare uringaniye w' inyagazi z' indobanure , zigafatwa neza urugero kuryama no kurira aheza , indyo yuzuye , ihagije kandi isukuye , amazi atabura , kurindwa indwara no guhungabanwa … zigacukiriza rimwe cyangwa mu byiciro byegeranye , zikarindira rimwe cyangwa mu byiciro byegeranye . Izo nyagazi zikimishirizwa rimwe cyangwa mu byiciro byegeranye hakoresheje imfizi y' ubwoko bwo mwimerere buzira inenge cyangwa gutera intanga .
Imirire ifite akamaro kanini mu bworozi bw' ingurube kugira ngo bwunguke . Indyo itanogeye umubiri akenshi niyo soko y' ingaruka mbi . Inkurikizi yayo ni uguhurumura , ukutituma neza , kubyara binaniranye , kubura amagurubegurube .
Amata cyangwa ibisigara nyuma yuko uruganda rwarangije gutegura no kubika imbuto cyangwa amata byagenewe abantu . Ibyo bisigazwa , kimwe n' ibyo muri resitora , ntibigomba kubikwa igihe kirekire ngo bigere aho bigaga . Iminsi ntarengwa yakagombye kuba ni 3 . Ibintu byose bitaribwa bigomba gutoranywamo bikajugunywa . Igihe gikwiye cyegenerwa mu kubika ibiheri by' ibigori cyagombye kutarenza amezi 3 kandi bibikwa ahantu hinjira umwuka uhagije hadafunganye kandi humutse neza . Naho ubundi ibigori bikunze kubyara urubobi n' uruhumbu , biviramo uburozi bwitwa aflatoxine bukunze kwica ingurube no kuzidindiza mu mikurire . Ibihere by' ingano bibikika neza kurusha .
Uruheri rwo mungurube n' indwara yanduza cyane ifata amatungo yose ndetse n' abantu barayirwara . Nubwo iyo ndwara ubwayo idakanganye , ntibura gutera igihombo kigaragara mu bworozi . Ubuheri buterwa n' agasodondwe ko mu bwoko bwa sarcoptes kareshya n' igice cya milimetero kagaragara kuri microsikopi . Ako gakoko gacukura utwobo mu ruhu rw' ingurube aka ari natwo kabamo . Ibimenyetso by' uruheri n' uburyaryate mu ngurube , ingurube irikuba ku biti , ibibambasi , irishima mu buryo bwose bushoboka ; uruhu rurashishuka , ruratukura kandi ahagana kw' ijosi no ku rutugu cyane cyane hakabyimba . Ku ruhu hazaho umwera cyangwa rukavuka ibisa n' igitaka , bikagaragara cyane ku matwi , kw' ijosi hejuru no ku mugongo . Amaherezo rugakomera cyane ndetse rukanasaduka . Ingaruka ziterwa n' indwara y' ubuheri mu ngurube : nuko ingurube kubera guhora yishima , ubutaruhuka , itakaza imbaraga nyinshi , ntikure neza .
uburyo inyagazi z' ingurube zigaburirwa ni ubu bukurikira : Inyagazi ihaka , kuva ku munsi wa 8 igabanyirizwa ibyo yaryaga bikagera ku biro 2 ku munsi . Ingurube ihaka ntikenera ibiribwa byinshi kuko iraremera cyane kandi ibike irya ibikoresha neza . Ikindi nuko ingurube yabyibushye cyane inanirwa kubyara bityo abana bayo bagapfa bavuka . Iyo ishigaje iminsi 3 ngo ibyare , umworozi ayigabanyiriza ibiryo kugeza ku kiro kimwe ku munsi . Umunsi iri bubyare ntacyo inyagazi igomba kurya . Muriicyo gihe cyose igomba kubona amazi ahagije . Ingurube yabyaye : mu minsi ibiri ya mbere imaze kubyara irya bike ikiro kimwe , ikannywa amazi menshi . Hanyuma igipimo kigenda kiyongera buhororo buhoro hakurikije uko irya n' umubare w' ibibwana yabyaye . Nyuma y' icyumweru kimwe iba irya ibiryo bikubyemo inshuro ebyiri n' igice kugeza inshuro eshati y' ibyo yaryaga mbere . Ishobora kurya hagati y ; ibiro 5 na 7 , 5 bitewe n' umubare w' ibibwana yonsa . Iyo ndyo igaburwa 3 ku munsi . Amazi akomeza gutangwa menshi . Hagomba buri gihe kubamo inyongera y' imyunyu . Ibyo byose bituma inyagazi ibona amagurubegurube menshi kandi ntigandare kubera konsa cyane . Inyagazi iri bucutse mu gitondo , ntigaburirwa ni mugoroba , bayima n' amazi . Umunsi wa mbere icukije ihabwa ikiro kimwe cy' ibiryo umunsi wa 2 nuwa 3 ihabwa ibiro 2 ku munsi . Kuva ku munsi wa 4 kugeza yimye ikanageza umunsi wa 8 ihabwa hagati y' ibiro 2 , 5 na 3 by' ibiryo n' inyongera y' imyunyu . Inyongera y' indyo n' imyunyu ituma ingurubeyongera umubare w' abana izabyara .
Uko ikiraro cy' ihene kigomba kuba kingana :
Inzoka ziba mu nda cyangwa mu mubiri w' ingurube , zizitera guhitwa , gufuruta , kunanuka , guhumeka nabi , cyangwa kugira ibibazo mu bwonko iyo zitavuwe hakiri kare . Biterwa n' uburyo izo nzoka zibaho : izitungwa n' ibiryo ingurube irya , zimwe ziguguna inzira nyobokabiryo mu mpande , izindi zitungwa n' amaraso y' ingurube . Haba n' iziba mu bihaha … . . Ingurube yazonzwe n' inzoka iba ifite intege nke ku buryo ishobora kwandura n' izindi ndwara ziterwa na mikorobi . Hari n' izanduza abantu iyo bariye inyama z' ingurube yanduye , hanyuma zigasubira zikanduza ingurube iyo iriye umwanda w' umuntu wanduye .
Indwara y' icuka ifatwa n' ingurube ivurwa muburyo bukurikira : Umworozi yima abana b' ingurube ibiribwa amasaha 12 kugeza kuri 24 . Abaha amazi meza cyane make make inshuro nyinshi ku munsi . Nyuma atangira kubaha ibiryo bike bike , buhoro buhoro . Abana basubira kurya ibyo bari basanzwe bafata ku munsi nyuma y' iminsi 3 cyangwa 4 ; Umworozi agomba gusukura buri gihe aho ziba ; Agomba kukuramo vuba ibipfuye ; Agomba kuvanamo izirwaye nizo akeka ko zirwaye mu zindi akazishyira ukwazo ; Imiti itangwa ari uko muganga yasuzumye itungo akamenya icyo ibibwana birwaye , inzoka , mikorobi , cyangwa impiswi nta yindi mpamvu . Imiti ihabwa abana b' ingurube bose cya rimwe mu minsi itatu byibura .
Guhitwa kw' abana b' ingurube guterwa nibi bikurikira : Kurya nabi ; Korora nabi ; Mikorobi ; Inzira nyobokabiryo iyo itabonye umwanya wo kwimenyerezwa ngo ikore imusemburo , ibiryo ntibishoboke kugogoroka neza , bihita vuba mu nzira nyobokabiryo . Ariko iyo bamenyereje umwana w' ingurube utaracuka , kurya ibiribwa bijyanye n' ikigero ugezemo , ugeza igihe cyo gucuka ufite imisembure ngombwa iwufasa kurenga icyo gihe kitoroshye nta kibazo ihuye nacyo . Uko kuyumenyereza buhoro buhoro bituma amara nayo yiyagurabuhorobuhoro umwana adahungabanye , bitawuteye kuruka no guhitwa . Uburyo bwo korora , : Ubukonje n' ubutohe mu gihe abana b' ingurube baryama hasi ku isima bubatera inzoka bityo bituma bahitwa bakaruka . Korora ibyana byinshi bicucikanaye nabyo bitera guhitwa . Mikorobi ziyongera iyo umwana w' ingurube uriye ibiryo byinshi utarameneyera , cyangwa udashobora kugogora kubera kubura imisemburo ijyanye nabyo , bityo mu nzira nyobokabiryo huzuramo ibiribwa , bigahuguta , hanyuma mikorobi zitera indwara zikiyongera kurusha izidatera indwara . Kubura amaraso ku bibwana bitatewe fer hagati y' iminsi 5 - 8 bimaze kuvuka ( kirize y' ibyumweru 3 ) . Iyo ndwara ikunze kugaragazwa no guhagara gukura nyuma y' ibyumweru 3 bivutse , umunwa wo hasi ukeruruka cyane , uruhu rukazana iminkanyari , hakurikizazaho gupfa .
Kurwanya Uruheri mu ngurube bikorwa muburyo bukurikira : Ingurube zishyirwa mu biraro byegeranye . Ibyo biraro byakuwemo ingurube , bikorerwe isuku , hanyuma biterwemo umuti wicautwo dukoko . Igipimo c' y' umuti kigomba kubahirizwa . Hari bukoreshwe Deltametrine , Pyrethrine ( Deltox cyangwa Deltanex , Permapy ) . Umiti uterwamu gitondo , hose , mu mbaho , hasi noku mabati . Ibyo biraro biguma nta kirimo umunsi wose , bikumuka neza , mangeoire zirozwa kugira ngo umuti udahumanya ingurube . Ibyarire birimo indwara bigomba gutwikwa . Ingurube zose ziterwa Ivermectine , hubahirizwa ibipimo , mu ruhu ( S / C ) cyangwa hagakoreshwa imiti yo kuhira . Ingurube zazahaye cyane ziterwa Multivitamine hakurikijwe ibiro , mu nyama hagati ( IM ) . Buri imwe imaze guterwa umuti , ishyirwa muriibyo biraro byakorewe isuku . Ibyo bikorwa ni mugoroba . Ibiraro bimaze gukurwamo ingurube nabyo bisukurwa nkibya mbere . Icyo gikorwa gisubirwamoko ubwa kabiri nyuma y' ibyumweru bibiri , hanyuma kikajya gikorwa buri mezi atandatu . Ubundi hagati aho n' ukuvuga nyuma y' amezi ane , ingurube ziterwe gusa ivermectine cyangwa zuhirwa na Deltametrine . Ubundi , iyo inyagazi ivuwe mbere yuko ihaka cyangwa ibyara , abana ntibandura bakivuka nkuko bikunda kuboneka .
Igikorwa cyogufungirana ingurube shya yinjijwe mu bworozi kiba kigamije kumenyereza itungo rishya mikorobi zaho igiye kororerwa no kurinda ubwo bworozi mikorobi zaba zazanywe naryo . Akandi kamaro ko gufungirana ingurube nshya ni :
Ibipimo by' ikiraro cy' ingurube ni ibi : Ku mfizi : hagati ya metero kare 8ni 10 ; Ku nyagazi n' abana bayo : metero kare 10 ; Inyagazi idahaka : metero kare 2 , 5 ; Ingurube ikonye : metero kare 2 ; Ishashi : metero kare 2 ; Ikiraro cy' imbyeyi Kigomba kuba gishinzemo ibiti bigitandukanya n' aho ibibwana bikivuka bizajya biba kugira ngo nyina itabiryamira mu gihe cyo kubyara cyangwa icyo konsa . Imbehe n' Igikoresho cyo kunyweramo ingurube ; Bigomba kuba bikozwe mu giti gikomeye ; Ibyiza n' ukubikora mu giti kiremereye ku buryo ingururbe itagisunika ngo gihirime igihe cyose ishakiye . Ibyo bikorwa mw' ishusho y' umuvure mitoya .
Ibimenyetso byo kurinda ; biba bitandukanye , inda y' amaganga irabyimba , igatukura , igata ururenda . Inyagazi cyangwa ishashi ishaka guca ikiraro , irasakuza , yanga kurya . Iyo ibana n' izindi irazurira , ariko mu bimenyetso byose , ikigomba kwibandwaho cyane ni igihe ihagarara hamwe ikika ntinyeganyege iyo yuriwe n' umushumba cyangwa se ayikanze mu mugongo nkigiye kuyimya . Iyo icyo kimenyetso cyagaragaye mu gitondo , ingurube iterwa intanga ni mugoroba . Iyo kigaragaye ni mugoroba , iterwa intanga ejo mu gitondo .
Kurindishiriza hamwe uko bikorwa : Umushumba akora uko ashoboye kugira ngo ingurube zabyaye mu minsi yegeranye zirindana zigacukiriza rimwe n' ukuvuga umunsi umwe . Inyagazi zivanywa mu biraro aho zonkerezaga umunsi umwe , zikajyanwa mu bindi biraro . Ibibwana bigumamo . Izo nyagazi zakuwe bu biraro zabyariyemo , zegerezwa imfizi iyo bishobotse , cyangwa hakazanwa mu biraro byazo icyarire kivuye mu kiraro cy' imfizi , bityo zikacyihumuriza ibyo bituma zihuta kurinda . Icyitonderwa : ingurube zigomba kugaburirwa neza kandi byinshi mu gihe zonsa kugira ngo zizacutse zifite umubiri mwiza , ntizizire urwonko , bityo mu minsi itarenze 10 kuko zirinda hagati y' iminsi 5 ni 7 muri rusange nyuma yo gucutsa ziba zarinze . Kandi kuba zaragaburiwe neza bituma amagi ( ovules matures ) yitegura kwakira intanga aba menshi . Bigatuma umubare w' abana bavuka uba mwinshi .
Igihe gikwiye cyegenerwa mu kubika ibiheri by' ibigori cyagombye kutarenza amezi 3 kandi bibikwa ahantu hinjira umwuka uhagije hadafunganye kandi humutse neza . Naho ubundi ibigori bikunze kubyara urubobi n' uruhumbu , biviramo uburozi bwitwa aflatoxine bukunze kwica ingurube no kuzidindiza mu mikurire . Ibihere by' ingano bibikika neza kurusha .
Muri rusange Indyo ku ngurube igizwe n' ibya ngombwa bikurikira : Indyo ikungahaye mu gutanga ingufu bita énergetique : 75 % kugeza 80 % urugero ; ibigori , ingano , amasaka , imyumbati yumye , ibijumba , amavuta , ibiheri by' ibigori , iby' ingano iby' umuceri ; ibisigazwa by' ibihwagari , iby' ipamba ; amavuta , cana amabilis … . ; Icyitonderwa : Ibigori bigomba kuba biseyekuri milimetero kugezamilimetero 0 , 8 , binoze kurusha ibigaburirirwa inka cyangwa inkoko . Bitabayebyo ingurube zirwara constipation , ibisebe mu gifu no gutumba , amaherezo yabyo n' ugupfa . Na none ibyiryo biseye kurenza urugero bituma ingurube zitituma neza . Indyo ikungahaye mu byubaka umubiri aribyo protéinique : Hagati ya 15 % kugeza 20 % urugero soya , calliandra , leucena , moringa , ifu y' indagala , ifu y' amaraso , ifu y' inyama , amacunda , alfalfa … . ; Ibiryo bikungahaye mu birinda umubiri indwara vitamine : premix , imboga z' ubwoko butandukanye , imigozi , kimari … ; Ibikomeza amagufa ( mineraux ) :
Urugero rw' indyo z' ingurube zihaka ku gipimo cy' ibiro 100 , hajyamo ibi bikurikira : Igiheri cy' ingano I : ibiro 35 ; Igiheri cy' ingano II : ibiro 60 ; Soya ikaranze : ibiro 4 ; Ishwagara : ibiro 0 . 5 ; Umunyu :
Urugero rw' indyo bigenewe ingurube zibyibushywa ku gipimo cy' ibiro 100 , hajyamo ibi bikurikira : Ibigori biheze : ibiro 9 ; Igiheri cy' ingano I : ibiro 55 ; Igiheri cy' ingano II : ibiro 35 ; Ishwagara : ibiro 0 . 5 ; Premix :
Ibiti n' ibyatsi bivangwa n' imyaka byunganira ibiryo by' ingurube Ibyihutirwa guterwa mu butaka kugira ngo imirire inozwe ku mafaranga make cyane ku borozi bafite ubutaka bugari , haterwa ku mirwanyasuri no ku rugo ni ibinyamisogwe n' indabyo nka Kana ibibilis hamwe nibi bikurikira : Calliandra na leucena ni ibinyamisogwe byiza zikunze kwera hose kandi zitanga ifumbire mu butaka zikoreshwa mu mwanya wa soya kuko bihendutse kuzihinga , zitanga kandi n' ifumbire mu murima zitewemo . Muringa ni ibinyamisogwe byiza cyane kandi itinda mu murima itawangiza . Isimbura neza soya , indagala n' ifu y' inyama n' iy' amaraso mu gutanga ibyubaka umubiri . Icyitonderwa : Muringa ntikura neza mu misozi miremire kandi ahakonje . Ariko mu turere dushyushye ikura neza kandi irakungahaye cyane muri proteine na lysine ari nabyo bituma itungo rigira inyama nyinshi . Alfalfa itewe ku migende mitoya yumutse , ifumbiye neza kandi ibona amazi . Iyo Alfalfa igomba kuba yatewe ku mirongo . Icyitonderwa : Usibye alfalfa itwo duti duhora dusarurwa dukiri duto , nta gutegereza ko dukura dukaba ibiti bini , kuko umusaruro uba mucye . Canna n' icyatsi kandi ikirabo cyiza kigaburirwa ingurube . Iterwa ku mirwanyasuri , irwanya isuri kandi ntikihungabanwa cyane n' izuba mu gihe ibindi byatsi muri rusange biba bimaze kuma . Icyo cyatsi gifite vitamine kandi gitera imbaraga .
Runwa : ni inzoka zumweru zifite umubyimba w' uruziga zireshya na sentimetero 15 , ziba mu mara y' ingurube zabanje kunyura mu mwijima no mu bihaha . Rimwe na rimwe ingurube zirazinnya . Rushe : ni inyo za teniya umuntu arwara . Zifita ishusho y' agasabo kaba mu mihore , ku rurimi no mu mutima w' ingurube yabazwe . Umuntu yandura tenya iyo ariye innyama z' ingurube iyirwaye . Cyane inyama zidahiye neza . Strongles : ni utuyoka duto cyane tupima sentimetero imwe tukagira umurambararo ungana na milimetero imwe zimwe ziratukura izitunzwe n' amaraso mzindi ziba umweru . Ziba mu mara mu bihaha cyangwa mu gifu cy' ingurube . Trichures : ni inzoka zibungurushuye zireshya hagati ya sentimetero 3 kugera kuri 5 ziba mu mara y' ingurube . Zituma ingurube ihitwa amaraso iyo zibaye nyinshi . Strongyloides : ni utuyoka duto cyane dupa hagati ya milimetero 3 kugeza kuri 5 , twanduza gusa abana b' ingurube bacyonka . Inyagazi ziba zizifite ariko nta ngaruka zizigiraho . Strongyloides : ni utuyoka duto cyane dupa hagati ya milimetero 3 kugera kuri 5 , twanduza gusa abana b' ingurube bacyonka . Inyagazi ziba zizifite ariko nta ngaruka zizigiraho . Strongyloides : ni utuyoka duto cyane dupa hagati ya milimetero 3 kugera kuri 5 , twanduza gusa abana b' ingurube bacyonka . Inyagazi ziba zizifite ariko nta ngaruka zizigiraho .
Umworozi uri kwirinda ubwiyongere bwa mikorobi mu ngurube akora ibi bikurikira : Koza koza inyagazi no gutera umuti mbere yuko ibyara kugira ngo umwana w' ingurube udahura na mikorobi nyinshi ; Guha inyagazi umuti w' inzokambere yuko ibyara kugira ngo itanduza abana inzoka ; Gutunganya ikibuti cy' abana b' ingurube gishyushya kugura ngo zidahura n' ubukonje . Ibibwana bibamo iminsi 15 ya mbere . Gutera umwana w' ingurube urushinge rwa interferon ku munsi wa 5 - 8 kugira ngo bawufashe kurwanya ibihe bibi by' igabanuka by' amagurubegurube kandi utarashobora kurya ibiribwa bikomeye . Kugaburira nezainyagazi kugirango umwanaabone amagurubegurube ahagije meza ; Kugaburira umwana w' ingurube ibiribwa byihariye mbere y' icuka kugira ngo inzira nyobokabiryo imenyere buhorobuhoro ibiribwa byuzuye . Umworozi atangira kugaburira abana b' ingurube ibiribwa bikomeye hakiri kare , kuva hagati y' iminsi 8kugeza 10 bavutse . Ibyo biribwa bigomba kuba biryoshye , birimo agasukari . Umworozi agabura duke duke inshuro nyinshi ku munsi , nyuma akabaha ibyo bashatse byose iyo batangiye kurya byinshi . Umwana w' ingurube agomba kuba yarayiye nibura ikiro 1 , 5 y' ibiri mbere y' ukoucuka ; Mu gihe cyo gucuka , umworrozi , agomba kugera indyo kuko kubera umwana w' ingurube utacyonka uba ushaka kurya birenze urugero . Kudashyira abana benshi mu nzu imwe , umworozi ntiyakagombye kurenza abana 15 mu nzu imwe . Bishobotse akora udusiko tw' abana bameze kimwe .
Ibimenyetso by' indwara ya rouget blanc bigaragara mu buryo bukurikira : Uburyo bwa mbere : Ingurube igira umuriro mwinshi cyane kugeza kuri 42oC , inanirwa kurya , igatitira , yubika umutwe hasi , ubundi ikananirwa kugenda , yikuruza ku matako . Iyo ngurube ipfa hagati y' amasaha 12 na 24 . Hari igihe ingurube ipfa , umworozi atagize igihe cyo kubona n' ikimenyetso na kimwe . Ubwo buryo bugaragara mu gihe cy' impeshi cyane cyane . Uburyo bwa kabiri , ingurube igaragaza umuriro mwinshi n' ibimenyetso bitukura ku mubiri nko ku matwi , imbere mu matako , ku nda no ku mubiri ahandi hazaho ibiziga by' amaraso , gutukura uruhu . Ingurube iracumbagira , iratitira , inananirwa kurya . Iyo itavuwe vuba , irapfa nyuma y' iminsi 2 cyangwa 4 . Uburyo bwa gatatu ni Akaramata . Ingurube yakize ibimenyetso twavuze haruguru kandi itavuwe ikunze kugumana ibisigisigi by' iyo ndwara , uburwayi b' umutima bituma ibyimba amaguru n' amaboko . Hakabaho ubwo irwara kubyimba mu ngingo . Hari n' igihe haziramo n' izindi ndwara z' byuriririzi nka Salmonenelose cyangwa Pastereulose .
Iyo indwara igaragaye , umworozi agomba guha ingurube zose imiti yica mikorobi . Hakunze ukoreshwa Penicilline , igatangwa iminsi itatu ikurikiranye ku gipimo kigenewe buri tungo . Ku ngurube zarwaye hiyongeraho umuti urwanya umuriro n' ikibazo cyo kubabara mu ngingo ( hakunzwe gukoreshwa Phenyibutazone ) . Iyo hagaragayemo inda ku ruhu rw' ingurube ( argazide ) , hakoreshwe n' imiti yagenewe kurwanya utwo dukoko no gufuhera mu biraro hose .
Impamvu zidaturuka ku bwandure zitera Kumererwa nabi kw' inyagazi z' ingurube zihaka : Kuramburura , kubyara bake , kubyara abana bananutse , n' ibibazo biteza igihomba mu bworozi bw' ingurube kandi bikaba ari ingaruka zo kumererwa nabi kw' ingurube mu gihe ihaka . Uko kumererwa nabi guturuka ku mpamvu zitandukanye zirimo ubuzima bwite bw' inyagazi , imirire , uburyo bwo korora n' ibindi ; 1 . Impamvu zituruka ku buzima bwite bw' inyagazi : Inyagazi ibyara ubwa mbere ibona ibibwana bike . Uwo mubare ugenda wiyongera buhoro buhoro , ugera kuri 10 - 12 ku rubyaro rwa 3 muri rusange . Ingurube ibyaye ikiri nto cyane cyangwa ishaje cyane ibyara ibibwana bike ; Amacugana atuma ingurube ibyara ibibwana bidashitse , biremaye cyangwa bipfiriye mu nda . Niyo mpamvu , ingurube igomba kwima igejeje igihe , iyo ishaje igasimburwa n' iyindi , kandi hagombera kwirinda amacugane . 2 . Impamvu zituruka ku mirire : Indyo idahagije ituma abana b' ingurube badakomera , bakaremara , bakarwara ibisebe . Inyagazi nayo ishobora guhurumura . Ibiribwa biseye cyane bituma ingurube itituma neza , naho ibiheretuye cyane , bituma ingurube irwara igifu ; Indyo ituzuye ( ibura ibyubaka umubiri , vitamini cyane A na E ) , imyunyu , cyangwa ibiribwa byatoye uruhumbu , bituma igomera , irwara ifumbi y' amabere , ubudahembera , kubyara abana bake , Niyo mpamvu , ingurube ihaka igomba kwitabwaho , ikarya indyo yuzuye , itari nyinshi cyane , kandi igahabwa imyunyu na vitamine . Ikindi nuko igaburo ririmo ibibyibushya cyane ntigomba guhabwa ishashi igenewe kuba icyorororo kuko yakura vuba ikazima igihe kiteregera . 3 . Impamvu zituruka aho zorororewe zigira ingaruka cyane cyane mu byumweru bya mbere byo guhaka bigatuma abana bapfira mu nda ya nyina , inyagazi ikabyara bake , rimwe na rimwe ikongera kurinda : Izuba ryinshi n' ubushyuhe bwinshi , Gupakira no guhungabanya inyagazi , Gushira hamwe inyagazi nyinshi zihaka bigatuma zihora zirwana ; Kutabangurira inyagazi kabiri ; Kubangurira inyagazi ku mfizi yimya cyane ; Niyo mpamvu umworozi agomba kumenya kwita ku nyagazi ihaka . Ikiraro kigomba kuba cyuzuza byose bisabwa kandi inyagazi ikaba mw' ituze .
Impamvu zituruka ku bwandure zo Kumererwa nabi kw' inyagazi z' ingurube zihaka ni izi zikurikira : Izo mpamvu zose ziterwa na mikorobi zitandukanye ; Hari mikorobi zisanzwe zibana n' amatungo nta mbogmizi , ariko zikaza kuhinduka mbi ziyongera ubukana iyoingurubeihungabanywe kuberaimpamvu zitandukanye . Inyagazi zishobora kwanduzwa n' umwanda iyo ubaye mwinshi , n' imfizi cyangwa amazi mabi . Izo mikorobi ni za colibacilles , streptocoques , staphylocoques cyangwa uduhumyo . Ibyo bikazitera kuramburura no kumererwa nabi ; Uburyo bwo kurywanya ubwo bwandu , ni ukugira isuku no gutera imiti yica mikorobi mu nzu no ku nkuta ; Hari za virusi zitafite imbaraga zo kumerera nabi inyagazi ariko zica abana bayo mu nda , bityo ingurube zikaramburura abana bumye , cyangwa bakavuka ariko nta mbaraga , bahora barwaragurika . Hari na virus zica insoro , ingurube ntiramburure ariko igahora yongera kurinda . Uburyo bwo kwirinda na none n' ukwibanda mu gukora isuku . Izo nimikorobi zica insoro , abana , ingurube zibyibushyw , inyagzi n' imfizi . Murimake ni muryamo . Uburyo bwo kuyirwanya n' ugukinkira aho iyo nwara ikunze kugaragara .
Ihene zororoka mu buryo bukurikira : Ku ihene 100 zimye , habyara 85 ; Ku ihene 100 zibyara , havuka abana 140 ku nyarwanda , 180 ku za kijyambere ; Ihene yima bwa mbere imaze amezi 11 - 12 ivutse ku nyarwanda , amezi 9 ku za kijyambere ; Ihaka iminsi 149 - 152 ( amezi 5 ) ; Isekurume 1 , ihagije inyagazi 50 , kandi itangira kwimya imaze amezi 15 ivutse ; Abana b' ihene bacuka bamaze amezi 3 bavutse bitewe n' ubwoko cyangwa uburyo ihene zororwa ; Hagati y' imbyaro n' indi haca amezi 9 - 12 ; Abana b' ihene bavuka bafite kg 2 ( isekurume ) , na kg 1 . 8 ( inyagazi ) ; Ihene nyarwanda ishobora kubangurirwa ku isekurume nyamahanga kugira ngo ishobore kugira ibiro cyangwa umukamo mwiza ;
Igaburo cyangwa ibiriribwa by' ihene : Ihene igaburirwa mu buryo bukurikira : Ihene zitungwa n' ibyatsi bisanzwe , setariya , tribusakumu , urubingo , n' ibisigazwa byo ku bikomoka ku buhinzi ; Zishobora no kurya imvange y' ifu iyo umworozi ashobora kuyibona , ibyo bituma zicutsa vuba , zikabyana kenshi , n' abana bagakura neza . Dore uko batanga cyangwa bagaburira imvange y' ifu kw' ihene :
Umusaruro w' ihene : Isekurume ikuze ishobora gupima kg 40 , inyagazi igapima kg 30 ( ihene za kinyarwanda ) . Iyo ihene ibazwe itanga inyama zingana na 48 % z' ibiro byayo ari nzima . Ihene 3 zororewe mu kiraro zishobora gutanga toni 2 z' ifumbire ku mwaka .
Indwara z' Inzoka zo mu nda z' ihene : Ikigero cy' ihene zifatwa : Ihene nkuru n' intoya ; Ibimenyetso by' inzoka zo mu nda mw' ihene : Kudakura neza , guhitwa , kunanuka , guhinduriza ubwoya , gukorora ; Kurwanya inzoka zo mu nda mw' ihene :
Indwara y' Ibinwanwa ( ibimwete ) y' iheneIkigero cy' ihene zifatwa : Ihene nkuru n' intoya ; Ibimenyetso by' Ibinwanwa ( ibimwete ) mw' ihene : Kugira umuriro mwinshi wa dogere 41 ; Urukoko ku munwa ibimwete mu kanwa bishoboka gutuma amara abyimba , bikazana n' ingorane mu guhumeka ; Kurwanya Ibinwanwa ( ibimwete ) mw' ihene :
Indwara ya Ruhaha y' ihene irangwa n' ibi bikurikira : Ikigero cy' ihene zifatwa : Ihene nkuru n' intoya ; Ibimenyetso bya Ruhaha mw' ihene : Kugira umuriro mwinshi kugera kuri dogere 41 , gukorora , gupfuna ibimyira bivanze n' amashyira guhumeka nabi , guhirita , kutabasha kugenda , umutima ugatera cyane ; Kurwanya indwara ya Ruhaha mw' ihene :
Uko ikiraro cy' intama kigomba kuba kingana :
Intama zororoka mu buryo bukurikira : Ku ntama 100 zimye , habyara 85 ; Ku ntama zibyara , havuka abana 140 ku nyarwanda , 180 ku za kijyambere ; Intama ibangurirwa bwa mbere imaze amezi 8 ivutse , icyo gihe iba ifite ibiro hafi 23 ku za kijyambere , na 12 ku Nyarwanda ; Isekurume imwe ihagije inyagazi 50 , igatangira kwimya ifite amezi 15 ivutse ; Intama ihaka iminsi 149 - 152 , ( amezi 5 ) ; Yonsa amezi atatu , ishobora rero kubyara buri mezi 9 iyo yorowe kijyambere ; Intama iba ishaje iyo imaze imyaka 6 - 7 ivutse iba itangiye gukuka amenyo ) ; Bahita bayikura mu bworozi .